Държавен вестник, бр. 95, 2011 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  95
минимален професионален опит, се определят 
в рамките на степен 1 от нивото на основната 
месечна заплата за длъжността.
Чл. 9. Индивидуалните основни месечни 
заплати на служителите, които постъпват 
за първи път в съответната административ­
на структура и имат професионален опит, 
надвишаващ минималния за длъжността, се 
определят, както следва:
1. при професионален опит, надвишаващ 
минималния за длъжността с от 1 до 3 го­
дини – в рамките на степен 2 на нивото на 
основната месечна заплата за длъжността;
2. при професионален опит, надвишаващ 
минималния за длъжността с от 3 до 7 го­
дини – в рамките на степен 3 на нивото на 
основната месечна заплата за длъжността;
3. при професионален опит, надвишаващ 
минималния за длъжността с над 7 години – в 
рамките на степен 4 на нивото на основната 
месечна заплата за длъжността.
Чл. 10. (1) Размерите на индивидуалните 
основни месечни заплати на служителите 
по чл. 4, ал. 1 и 3 се определят от органа по 
назначаването.
(2) Размерите на индивидуалните основни 
месечни заплати на постъпващите в съответ­
ната администрация и на постъпващите за 
първи път на държавна служба служители по 
чл. 4, ал. 1 и 3 се определят до размера на 
средната основна месечна заплата, изчислена 
въз основа на минималния и максималния 
размер на основната месечна заплата за съ­
ответната длъжност.
(3) Изменение на индивидуалните основни 
месечни заплати на служителите по чл. 4, ал. 1 
и 3 може да се извършва веднъж годишно 
в зависимост от оценката на изпълнението.
Раздел ІІ
Увеличение на индивидуалната основна ме­
сечна заплата
Чл. 11. (1) Индивидуалната основна месеч­
на заплата може да се увеличава в следните 
случаи:
1. когато служителят получи оценка на 
изпълнението на длъжността, не по-ниска 
от „Изпълнението отговаря не напълно на 
изискванията“;
2. при завръщане на майки от отпуск за 
бременност и раждане или за отглеждане на 
дете или на служител, ползвал отпуск за от­
глеждане на дете по чл. 163, ал. 8 и чл. 164, 
ал. 3 от Кодекса на труда или по чл. 63 от 
Закона за държавния служител;
3. след изтичане на срока за изпитване по 
чл. 70, ал. 1 от Кодекса на труда или по чл. 12 
от Закона за държавния служител;
4. при завръщане от отпуск или от коман­
дировка с продължителност повече от една 
година или при възстановяване на уволнен 
служител;
5. при завръщане на служител, изпратен 
в друга административна структура по реда 
на чл. 81б от Закона за държавния служител;
6. при преназначаване на друга длъжност в 
по-високо ниво на основната месечна заплата.
(2) Увеличенията на индивидуалните основ­
ни месечни заплати се извършват в рамките 
на разходите за заплати на отделната адми­
нистративна структура, определени по реда 
на чл. 5, при спазване изискванията на чл. 7.
Чл. 12. (1) Индивидуалната основна месечна 
заплата на служителя може да се увеличава 
въз основа на последната годишна оценка 
на изпълнението на длъжността в рамките 
на същата степен на съответното ниво на 
основната месечна заплата за длъжността с 
изключение на случаите, когато годишната 
оценка е „Неприемливо изпълнение“.
(2) Размерите на увеличението по ал. 1 са, 
както следва:
1. при годишна оценка на изпълнението 
„Изпълнението отговаря не напълно на из­
искванията“ – до 1 на сто;
2. при годишна оценка на изпълнението 
„Изпълнението отговаря напълно на изисква­
нията“ – до 5 на сто;
3. при годишна оценка на изпълнението 
„Изпълнението надвишава изискванията“ – до 
8 на сто;
4. при годишна оценка на изпълнението 
„Изключително изпълнение“ – до 12 на сто.
(3) Алинея 2, т. 4 се прилага в случаите, ко­
гато индивидуалната основна месечна заплата 
на служителя е в шеста степен на съответното 
ниво на основната месечна заплата.
(4) Индивидуалните основни месечни за­
плати на служителите по чл. 4, ал. 1 и 3 може 
да се увеличават въз основа на последните го­
дишни оценки на изпълнението на длъжността 
с изключение на случаите, когато годишната 
оценка е „Неприемливо изпълнение“, като 
при определяне размерите на увеличенията 
се прилага ал. 2.
Чл. 13. Индивидуалната основна месечна 
заплата на служителя може да се увеличава 
въз основа на оценка на изпълнението на 
длъжността в рамките на следващата по-
висока степен на същото ниво на основната 
месечна заплата за длъжността:
1. при получени три последователни годиш­
ни оценки на изпълнението на длъжността 
„Изпълнението напълно отговаря на изисква­
нията“ – до 5 на сто;